section_heading: Radni uvjeti
paragraph_text: Rudari su izloženi stalnim opasnostima kao što su: zarušavanje krovine, odroni, proboj podzemnih voda, poskliznuća, buka (pneumatskih alata, strojeva za utovar i transport, pumpi i kompresora), prašina, eksplozije, požari i trovanja, zbog čega im stalno prijeti opasnost od ozljeda. Kako bi se spriječile nesreće na radu, rudari obavezno upotrebljavaju osobna zaštitna sredstava (kaciga, rukavice, gumene čizme, zaštitne naočale, respirator). U svrhu sprječavanja većih nesreća, rudari sudjeluju u periodičnim vježbama spašavanja, a u pripravnosti je posebna četa za spašavanje. Posao rudara na podzemnom kopu prilično se razlikuje od posla rudara na površinskom kopu koji rade na otvorenom i nisu izloženi većim opasnostima. Rudari u podzemnoj eksploataciji, zbog zahtjevnih uvjeta rada, imaju beneficirani radni staž.